Document ID: /roh_data/filtered/swiss_laws_in_ROH.jsonl.gz/340

820.100

Lescha introductiva tar la lescha federala davart la protecziun da l'ambient (lescha chantunala davart la protecziun da l'ambient, LCPAmb)

dals 02-12-2001 (versiun dals 01-01-2025)

sa   basond   sin   ils   art. 36   e   65 al. 1   da   la   lescha   federala   davart   la   protecziun   da l'ambient (lescha davart la protecziun da l'ambient, LPAmb) dals 7 d'october 19831)

sco er da l'art. 41bis da la constituziun chantunala2)

acceptada dal pievel ils 2 da december 20013)

1. Disposiziuns generalas

Intent e champ d'applicaziun

Art.  1 1 Questa lescha regla l'execuziun da la legislaziun davart la protecziun da l'ambient spezialmain la repartiziun da las incumbensas tranter las vischnancas ed il chantun.

2 La lescha vala per tut ils secturs che vegnan reglads en la lescha federala davart la protecziun da l'ambient4)  (lescha federala) e per las ordinaziuns che sa basan sin quella.

Art.  2

Cumpetenza 1. chantun

1 Il   chantun   exequescha   la   legislaziun   federala   davart   la   protecziun   da   l'ambient uschenavant ch'il dretg chantunal na declera betg las vischnancas per cumpetentas.

2 La regenza ha la surveglianza suprema ch'i vegnian observadas las prescripziuns davart   la   protecziun   da   l'ambient   federalas   e   chantunalas.   Ella   designescha   il departament   cumpetent   (departament)   ed   il   post   spezialisà   per   la   protecziun   da l'ambient (post spezialisà).

1) CS 814.01 2) en la nova CC art. 81 al. 1; DG 110.100 3) M dals 5 da december 2000, 559; PCG 2000/2001, 719 4) CS 814.01 * tabellas da las modificaziuns a la fin dal relasch

1

820.100

3 Il post spezialisà è l'autoritad executiva cumpetenta, sche ni il dretg federal ni il dretg chantunal na decleran in auter organ per cumpetent.

2. vischnancas, corporaziuns da vischnancas

Art.  3 1 Las vischnancas adempleschan las incumbensas ch'èn surdadas ad ellas tras questa lescha. Ellas relaschan las prescripziuns necessarias.

2 Las   prescripziuns   da   questa   lescha   che   pertutgan   las   vischnancas   vegnan applitgadas analogamain per las corporaziuns da vischnancas.

Delegaziun da cumpetenzas dal post spezialisà

Art.  4 1 Sch'ina   vischnanca   dispona,   suletta   u   colliada   cun   in'autra,   da   las   cumpetenzas professiunalas necessarias e dals indrizs tecnics necessaris, la po il departament sin dumonda surdar cumpetenzas dal post spezialisà.

2 Las disposiziuns che las vischnancas han relaschà sa basond sin las cumpetenzas surdadas ston vegnir communitgadas al post spezialisà.

Collavuraziun dal chantun e da las vischnancas

Art.  5 1 Il chantun e las vischnancas collavuran stretgamain tar l'execuziun da la legislaziun davart la protecziun da l'ambient.

2 Il chantun sustegna e cusseglia las vischnancas.

3 Las   vischnancas   sustegnan   il   chantun.   Ellas   pon   vegnir   consultadas   da   las autoritads   chantunalas   per   sclerir   fatgs,   per   far   controllas   e   per   chaussas sumegliantas.

Contracts da cooperaziun

Art.  6 1 Il   chantun   po   far   contracts   da   cooperaziun   cun   interpresas   u   cun   federaziuns interprofessiunalas.

2 Ils   contracts   da   cooperaziun   reglan   spezialmain   la   moda   e   l'extensiun   da l'autocontrolla e dals rapports a las autoritads sco er la dimensiun da las controllas da las autoritads.

Examinaziuns, expertisas

Art.  7 1 Las autoritads executivas pon incumbensar terzas persunas da far retschertgas sco er da far expertisas professiunalas.

Eliminar situaziuns che cuntrafan a las prescripziuns Art.  8 1 Las   autoritads   chantunalas   e   las   vischnancas   surveglian   che   las   prescripziuns davart la protecziun da l'ambient vegnian observadas.

2

820.100

2 Sch'i vegn cuntrafatg a las prescripziuns, procuran ellas ch'i vegnia puspè stgaffì il stadi   legal   sin   donn   e   cust   da   la   persuna   obligada.   Sche   in'autra   autoritad   è cumpetenta per l'execuziun da la lescha, vegn quai communitgà a quella.

Execuziun

Art.  9 1 Per ils custs da l'execuziun exista in dretg da pegn legal tenor ils artitgels 130 ss. da la lescha introductiva tar il cudesch civil svizzer5).

Cussegliaziun ed infurmaziun

Art.  10 1 Las autoritads chantunalas cumpetentas infurmeschan la publicitad periodicamain davart la protecziun da l'ambient e davart il stadi da las grevezzas per l'ambient. Las vischnancas infurmeschan, en cas da basegn, davart dumondas da la protecziun da l'ambient en ses champ da cumpetenza.

2 Las autoritads cusseglian persunas privatas ed interpresas e recumondan mesiras per evitar e per reducir grevezzas per l'ambient.

Taxas

Art.  11 1 Il   chantun   e   las   vischnancas   pretendan,   tenor   questa   lescha   e   tenor   la   lescha federala6), taxas per disposiziuns, per controllas e per servetschs spezials.

2 L'ordinaziun   da   taxas   vegn   relaschada   en   il   chantun   da   la   regenza,   en   las vischnancas da l'autoritad ch'è cumpetenta tenor il dretg communal.

Contribuziuns chantunalas a projects innovativs

Art.  11a * 1 Il chantun po conceder contribuziuns a projects ed a stabiliments innovativs, sche quels gidan substanzialmain a proteger las resursas natiralas u a mitigiar la grevezza per l'ambient.

5) DG 210.100 6) CS 814.01

3

820.100

2. Protecziun cunter immissiuns

2.1. IMPESTAZIUNS DA L'ARIA

Art.  12

Limitaziuns d'emissiuns 1. tar stabiliments novs e midads a) princip

1 Las   vischnancas   procuran   en   il   rom   da   la   procedura   per   la   permissiun   da construcziun   che   las   prescripziuns   davart   las   limitaziuns   d'emissiuns   vegnian observadas tar stabiliments staziunars novs e tar tals ch'èn vegnids midads e che chaschunan impestaziuns da l'aria.

b) stabiliments che impesteschan l'aria considerablamain

Art.  13 1 Las permissiuns da construcziun per stabiliments che chaschunan impestaziuns da l'aria   considerablas   dovran   il   consentiment   dal   post   spezialisà.   La   regenza designescha quests stabiliments. Las pretensiuns e las cundiziuns dal post spezialisà ston   vegnir   integradas   en   la   permissiun   da   construcziun   avant   che   conceder   la permissiun da construcziun.

2 Tgi che vul installar u midar in tal stabiliment sto inoltrar a la vischnanca ina decleranza d'emissiuns. Ina tala sto er vegnir inoltrada avant ch'i vegnia introducì en in stabiliment existent ina procedura da producziun (process) nova u midada che ha per consequenza midadas considerablas da las emissiuns.

3 Las vischnancas suttamettan al post spezialisà las dumondas da construcziun e las decleranzas   d'emissiuns.   Quel   ordinescha   a   norma   dal   dretg   federal   limitaziuns d'emissiuns preventivas pli rigurusas.

c) procedura d'approvaziun da dretg spezial

Art.  14 1 Sch'in project è suttamess ad ina procedura d'approvaziun da la concessiun u dal project   tenor   la   legislaziun   speziala,   è   l'autoritad   d'approvaziun   cumpetenta   per ordinar limitaziuns d'emissiuns. L'emprim consultescha ella il post spezialisà.

Art.  15

2. tar stabiliments existents a) controlla

1 Il   post   spezialisà   procura   per   la   controlla   dals   stabiliments   che   chaschunan impestaziuns da l'aria considerablas.

2 La   controlla   dals   ulteriurs   stabiliments   è   chaussa   da   las   vischnancas.   Ellas designeschan en enclegientscha cun il post spezialisà la controlladra u il controllader d'installaziuns da combustiun.

3 Il   post   spezialisà   fixescha   ils   detagls   da   las   controllas   e   da   las   mesiraziuns periodicas da las emissiuns. El po, en il rom dal dretg federal, ordinar la frequenza da l'execuziun respectivamain la repetiziun da la controlla e da las mesiraziuns.

4

820.100

b) sanaziun

Art.  16 1 Sche las limitas vegnan surpassadas u sch'in stabiliment n'accumplescha betg las pretensiuns dal dretg federal, ordinescha il post spezialisà ch'il stabiliment vegnia drizzà da nov, sanà u, sch'i fa basegn, mess ord funcziun.

Plan da mesiras

Art.  17 1 La regenza fa, sche las immissiuns tras l'impestaziun da l'aria èn smesiradas, in plan   da   mesiras   en   collavuraziun   cun   las   vischnancas   pertutgadas.   Ella   fa   las dumondas   correspundentas,   sche   las   mesiras   èn   en   la   cumpetenza   da   la confederaziun u d'auters chantuns.

2 Ella procura per la realisaziun dal plan da mesiras, spezialmain per la basa legala ed   organisatorica   necessaria   per   quest   intent.   Ella   controlla   periodicamain   las mesiras introducidas.

3 Las vischnancas realiseschan il plan da mesiras en lur champ da cumpetenza.

Arder rument da guaud, funs ed iert

Art.  18 1 Las vischnancas pon a norma dal dretg federal ordinar ulteriuras restricziuns u ulteriurs scumonds en connex cun arder rument da guaud, funs ed iert setg e natiral en il liber.

2.2. CANERA

Art.  19

Limitaziuns d'emissiuns 1. tar apparats, tar maschinas e tar vehichels movibels 1 Las   vischnancas   èn   a   norma   dal   dretg   federal   cumpetentas   per   las   limitaziuns d'emissiuns tar l'utilisaziun d'apparats, da maschinas e da vehichels movibels che n'èn betg en la legislaziun speziala da la confederaziun.

2. tar stabiliments stabels novs e midads

Art.  20 1 Las   vischnancas   procuran   en   il   rom   da   la   procedura   da   permissiun   che   las prescripziuns davart la limitaziun d'emissiuns da canera vegnian resguardadas tar stabiliments stabels novs e midads; ellas prescrivan mesiras d'isolaziun cunter canera vi da stabiliments existents.

2 Sch'in project è suttamess ad ina lescha speziala per la procedura d'approvaziun da la concessiun, dal project u dals plans, è l'autoritad d'approvaziun cumpetenta per la limitaziun da las emissiuns e per l'ordinaziun da mesiras d'isolaziun cunter canera vi da stabiliments existents. L'emprim consultescha ella il post spezialisà.

5

820.100

Art.  21

Sanaziun da stabiliments stabels existents 1. vias

1 Il chantun fa ils programs per las sanaziuns e per las mesiras d'isolaziun cunter canera (programs da sanaziun) sco er ils plans da plirs onns per las vias naziunalas e chantunalas. Ils programs da sanaziun ston vegnir approvads da la regenza.

2 Las vischnancas fan programs da sanaziun e plans da plirs onns per las ulteriuras vias. L'emprim consulteschan ellas il post spezialisà.

3 Il post spezialisà è cumpetent per la controlla da las sanaziuns realisadas.

4 Il chantun po pajar a las vischnancas contribuziuns per mesiras da protecziun e d'isolaziun   cunter   la   canera.   L'autezza   da   las   contribuziuns   sa   drizza   tenor l'efficacitad da las mesiras e tenor la forza finanziala da la vischnanca. *

2. ulteriurs stabiliments

Art.  22 1 Las vischnancas exequeschan las prescripziuns davart la sanaziun dals ulteriurs stabiliments.

Grads da sensibilitad

Art.  23 1 La classificaziun dals grads da sensibilitad vegn fatga en il rom da la planisaziun d'utilisaziun.

2 Fin   a   la   classificaziun   fixescha   il   post   spezialisà   en   enclegientscha   cun   la vischnanca il grad da sensibilitad en il singul cas.

Excepziuns dal scumond da l'avertura da zonas da construcziun

Art.  24 1 La   regenza   po   permetter   excepziuns   dal   scumond   da   l'avertura   en   il   rom   da l'approvaziun   da   la   planisaziun   d'utilisaziun   per   pitschnas   parts   da   zonas   da construcziun, en las qualas las valurs da planisaziun n'èn betg vegnidas observadas.

2 Sche nagina procedura da planisaziun d'utilisaziun na vegn realisada, pon talas excepziuns vegnir permessas da las vischnancas en il rom da la procedura dal plan da quartier u da la procedura per la permissiun da construcziun. Ordavant sto dentant vegnir dumandà il consentiment dal post spezialisà. Las pretensiuns e las cundiziuns dal post spezialisà ston vegnir integradas en la permissiun.

Permissiuns da construcziun en territoris engrevgiads cun canera

Art.  25 1 Las   vischnancas   exequeschan   las   prescripziuns   da   la   confederaziun   davart   la concessiun da permissiuns da construcziun per edifizis cun locals sensibels a canera en territoris engrevgiads cun canera.

2 Sche   las   limitas   d'immissiun   na   pon   betg   vegnir   respectadas   tras   las   mesiras previsas en il dretg federal, sto la permissiun da construcziun avair il consentiment dal post spezialisà. Las pretensiuns e las cundiziuns dal post spezialisà ston vegnir integradas en la permissiun da construcziun avant che conceder la permissiun da construcziun.

6

820.100

Occurrenzas cun effects da suns e radis da laser

Art.  26 1 Las   vischnancas   exequeschan   las   prescripziuns   davart   la   protecziun   dal   public cunter effects da suns e radis da laser che pericliteschan la sanadad.

2 La   regenza   po   surdar   al   post   spezialisà   tschertas   incumbensas   executivas   per distgargiar las vischnancas.

2.3. RADIS NUNIONISANTS

Limitaziuns d'emissiuns tar stabiliments novs e midads Art.  27 1 Las permissiuns da construcziun u las approvaziuns d'ina concessiun, d'in project u d'in   plan   d'ina   lescha   speziala   per   stabiliments   novs   e   midads   pon   be   vegnir concedidas, sch'igl è garantì che las limitaziuns d'emissiun per la protecziun davart radis   betg   ionisants   vegnan   resguardadas.   L'emprim   duain   ins   consultar   il   post spezialisà.

2 Per   midar   stabiliments   sto   er   vegnir   fatga   ina   procedura   da   permissiun   da construcziun   u   d'approvaziun   da   la   concessiun,   dal   project   e   dal   plan   da   dretg spezial, sche la midada n'è betg colliada cun mesiras da construcziun.

Controlla, sanaziun

Art.  28 1 Il post spezialisà surveglia che las limitaziuns d'emissiuns vegnian resguardadas.

2 El eruescha las immissiuns chaschunadas da stabiliments, sch'i dat in motiv da supponer ch'il stabiliment na correspunda betg a las prescripziuns.

3 El giuditgescha las immissiuns e fa las suandantas ordinaziuns a norma dal dretg federal:

a)

b)

tar stabiliments novs, mesiras per resguardar las limitaziuns d'emissiuns;

tar stabiliments vegls, la sanaziun.

3. Substanzas privlusas per l'ambient

Ladim, meds per proteger plantas e lain

Art.  29 1 Las   vischnancas   surveglian   che   las   limitaziuns   temporalas   e   localas   e   ch'ils scumonds da ladar sco er d'utilisar meds per proteger plantas e lain ordaifer il guaud vegnian resguardads.

7

820.100

4. Ruments

4.1. PLANISAZIUN ED OBLIGAZIUN DA DISMETTER ILS RUMENTS

Planisaziun chantunala dals ruments

Art.  30 1 La regenza fa la planisaziun chantunala dals ruments suenter avair consultà las vischnancas e las corporaziuns per economisar ils ruments.

2 Ils stabiliments per dismetter ils ruments da muntada chantunala e regiunala ston vegnir integrads confurm a la planisaziun dals ruments en il plan directiv chantunal.

Art.  31 *

Intschess 1. determinaziun

1 Per ils ruments chasans combustibels che na pon betg vegnir reutilisads cumpiglia l'intschess dal stabiliment per arder ruments a Trimmis l'entir chantun Grischun.

2 Sch'igl   è   necessari,   po   la   regenza   medemamain   determinar   intschess   per stabiliments che dismettan ulteriurs ruments.

3 Entaifer l'intschess èn las possessuras ed ils possessurs da ruments obligads da surdar quels al stabiliment per dismetter ils ruments ch'è vegnì determinà per quai. * 4 Las   gestiunarias   ed   ils   gestiunaris   dal   stabiliment   per   dismetter   ruments   ch'è determinà   per   quai   èn   obligads   da   surpigliar   e   da   tractar   en   lur   stabiliments   ils ruments da lur intschess. *

2. excepziuns

Art.  32 * 1 La regenza po permetter da dismetter ruments en stabiliments ordaifer l'intschess, sche:

a)

la   dismessa   daventa   uschia   bler   pli   favuraivla   u   il   transport   ha   avantatgs ecologics; e la dismessa en quest stabiliment è ecologica, en spezial sch'ella correspunda al stadi da la tecnica.

b)

2 La   permissiun   da   la   confederaziun   per   l'export   da   ruments   en   stabiliments   da l'exteriur resta resalvada.

3. import da ruments

Art.  33 * 1 L'import da quantitads pli grondas da ruments che derivan d'ordaifer l'intschess basegna la permissiun dal post spezialisà.

2 La permissiun vegn concedida, sche:

a)

b)

la dismessa dals ruments che derivan da l'intschess è tuttina garantida;

ils ruments vegnan transportads tant sco pussaivel cun la viafier.

8

3 La   permissiun   da   la   confederaziun   per   l'import   da   ruments   da   l'exteriur   resta resalvada. *

820.100

4. finanziaziun

Art.  33a * 1 Las gestiunarias ed ils gestiunaris dal stabiliment per arder ruments a Trimmis incasseschan   taxas   per   ils   custs   ch'èn   necessaris   per   ina   gestiun   economica   dal stabiliment.   Las   taxas   duain   cuvrir   ils   custs   e   correspunder   al   princip   da   la chaschunadra e dal chaschunader.

2 Cun concepir las taxas vegnan resguardads spezialmain:

a)

b)

c)

il gener e la quantitad dal rument che vegn furnì;

ils custs per construir, per manar e per mantegnair ils stabiliments;

las   amortisaziuns   ch'èn   necessarias   per   mantegnair   la   substanza   dals stabiliments;

ils tschains;

il   basegn   d'investiziun   ch'è   planisà   per   las   lavurs   da   mantegniment,   da sanaziun e da substituziun sco er per las adattaziuns a las pretensiuns legalas e per las optimaziuns dal manaschi;

il retgav dal manaschi.

f)

3 La calculaziun da las taxas e sia basa èn accessiblas al public.

4 Las taxas per tractar ils ruments èn unitaras per tut las vischnancas e per tut las corporaziuns per la gestiun da ruments en l'intschess dal stabiliment per dismetter ils ruments.

d)

e)

Transport cun la viafier

Art.  34 1 Il transport dals ruments chasans sur distanzas pli lungas duai vegnir fatg cun la viafier, sche quai è economic e sche l'ambient vegn tras quai engrevgià main che cun transportar cun auters meds da transport.

Implants da tir

Art.  34a * 1 Implants da tir novs ed implants da tir existents ston vegnir equipads cun sistems da tschiffaballas artifizials tenor il stadi da la tecnica. Sche l'equipament cun sistems da tschiffaballas artifizials n'è betg pussaivel pervia dal tip d'implant, ston vegnir utilisads projectils ed objects en mira senza substanzas nuschaivlas.

2 La vischnanca da staziunament procura per la realisaziun da las prescripziuns tenor l'alinea 1.

9

820.100

4.2. INCUMBENSAS DA LAS VISCHNANCAS

Dismessa dals ruments chasans

Art.  35 1 Ruments   chasans,   ruments   che   derivan   dal   mantegniment   da   las   vias   e   da   las sereneras publicas sco er ruments, dals quals ins na po betg eruir la possessura u il possessur u sche quellas u quels èn insolvents, vegnan da princip dismess da la vischnanca.

2 Las vischnancas èn spezialmain cumpetentas per:

a)

rimnar e per transportar ils ruments chasans tar ils stabiliments per dismetter ils ruments;

per construir e per manar ils stabiliments necessaris per dismetter ils ruments;

endrizzar   posts   per   rimnar   pitschnas   quantitads   da   ruments   spezials   che derivan da las chasadas e da la mastergnanza.

b)

c)

3 Las vischnancas pon surdar questa incumbensa a corporaziuns dal dretg public u ad interpresas privatas adattadas.

Rimnada e reciclagi

Art.  36 1 Las   vischnancas   procuran   che   parts   reciclablas   dals   ruments   chasans   vegnian rimnadas ed utilisadas tant sco pussaivel separadamain.

2 Ellas promovan il reciclar da ruments cumpostabels en iert, en bains purils u en quartiers.

3 Sch'igl è pussaivel e raschunaivel mainan ellas in stabiliment da cumpostar per ruments cumpostabels che na pon betg vegnir cumpostads decentralmain u che na pon betg vegnir reciclads autramain en moda ecologica.

Finanziaziun

Art.  37 1 Las   vischnancas   pretendan   a   norma   dal   dretg   federal   taxas   confurmas   al chaschunader per cuvrir ils custs da la dismessa dals ruments chasans.

2 Gestiunarias e gestiunaris da stabiliments per dismetter ils ruments che han ina incumbensa   publica   da   dismessa   pon   metter   a   quint   lur   lavur   necessaria   per   la gestiun  economica  dal   manaschi.  Las  tariffas  èn  suttamessas  a  l'approvaziun  dal departament.

Disposiziuns executivas

Art.  38 1 Las   vischnancas   reglan   la   dismessa   ecologica   dals   ruments   chasans   e   sia finanziaziun.

Ruments da construcziun

Art.  39 1 Las   vischnancas   garanteschan,   en   il   rom   da   la   procedura   per   la   permissiun   da construcziun, che las prescripziuns da la confederaziun e che las ordinaziuns dal chantun davart la dismessa dals ruments da construcziun vegnian observadas.

10

820.100

2 En la dumonda da construcziun ston vegnir fatgas indicaziuns davart il gener e la quantitad dals ruments che resultan cun realisar il project.

4.3. INCUMBENSAS DAL CHANTUN

Regenza

Art.  40 1 La regenza surveglia las mesiras che las vischnancas e che las corporaziuns per economisar ils ruments prendan per evitar e per dismetter ils ruments.

2 Per exequir il dretg federal po ella relaschar prescripziuns davart la dismessa dal rument.

Incumbensas spezialas dal post spezialisà

Art.  41 1 Il post spezialisà po, a norma dal dretg federal, obligar possessuras e possessurs da tscherts ruments da surdar quels per il reciclagi.

2 El dat las permissiuns da surpigliar ruments spezials sco er da dismetter apparats electrics ed electronics.

3 El ordinescha la dismessa da vehichels ord diever e da parts da quels, sche la possessura   u   sch'il   possessur   n'ha   betg   accumplì   il   duair   da   dismessa   malgrà   il cumond.

4 El surveglia ils stabiliments per dismetter ils ruments.

Art.  42

Permissiun da stabiliments per dismetter ils ruments (permissiun da construcziun)

1 Il post spezialisà è cumpetent per la concessiun da la permissiun da construcziun per deponias a norma dal dretg federal.

2 Las permissiuns da construcziun per auters stabiliments per dismetter ils ruments dovran il consentiment dal post spezialisà. Las pretensiuns e las cundiziuns dal post spezialisà   ston   vegnir   integradas   en   la   permissiun   da   construcziun   avant   che conceder la permissiun da construcziun.

3 Sch'in project è suttamess ad ina procedura d'approvaziun da la concessiun, dal project   u   dal   plan   tenor   la   legislaziun   speziala,   è   l'autoritad   d'approvaziun cumpetenta per dar la permissiun da construcziun. Quella basegna il consentiment dal post spezialisà.

Permissiun da gestiun

Art.  43 1 Ils suandants stabiliments per dismetter ils ruments basegnan avant che cumenzar il manaschi ina permissiun da manaschi dal post spezialisà:

a)

stabiliments per tractar ruments, spezialmain stabiliments per arder ruments, stabiliments da cumpostar pli gronds sco er posts per rimnar e per assortir ruments da construcziun;

11

820.100

deposits temporars;

deponias.

b)

c)

2 La permissiun da manaschi fixescha spezialmain ils tips da rument permess, la controlla a l'entrada, ils deposits temporars ed il tractament dals ruments sco er la controlla dal manaschi.

Art.  44

Stabiliments chantunals 1. construcziun e participaziun

1 Il chantun po, sch'igl è necessari per la protecziun da l'ambient u sch'i resultan avantatgs   considerabels   per   l'economia   generala,   construir   sez   stabiliments   per dismetter   ils   ruments,   manar   quels   u   sa   participar   finanzialmain   ad   els.   El   po incumbensar persunas privatas da construir e da manar tals stabiliments.

2 Per quest intent po la regenza expropriar ils dretgs necessaris u surdar quest dretg a terzas persunas.

2. finanziaziun

Art.  45 1 Il chantun pretenda, a norma dal dretg federal per la construcziun, per il manaschi e per   il   mantegniment   d'agens   stabiliments,   taxas   che   cuvran   ils   custs   e   ch'èn confurmas al chaschunader.

Art.  46 *

…

Contribuziuns chantunalas a transports da viafier *

Art.  47 1 Il chantun paja contribuziuns da maximalmain 250 000 francs per onn al transport da   ruments   chasans   cun   la   viafier,   e   quai   davent   da   las   staziuns   respectivas   da transtgargiada fin al stabiliment per dismetter ruments a Trimmis * 2 L'autezza   da   las   singulas   contribuziuns   dependa   da   la   quantitad   dals   ruments transportads e da la distanza tranter la staziun da transtgargiada ed il stabiliment per dismetter ruments. * 3 La regenza fixescha las contribuziuns e regla la procedura da contribuziun. *

4.4. LIEUS ENGREVGIADS CUN RUMENTS

Construcziun e midada d'edifizis e stabiliments

Art.  48 1 Intervenziuns   en   bains   immobigliars   che   figureschan   en   il   cataster   dals   lieus engrevgiads   dastgan   mo   vegnir   fatgas   cun   il   consentiment   dal   post   chantunal spezialisà.

2 Las vischnancas suttamettan las dumondas da construcziun al post spezialisà. Las pretensiuns   e   las   cundiziuns   dal   post   spezialisà   ston   vegnir   integradas   en   la permissiun da construcziun avant che conceder la permissiun da construcziun.

12

820.100

Adossament dals custs

Art.  49 1 … * 2 Sch'ins na po betg eruir, tgi che ha chaschunà in lieu contaminà, ubain sche las chaschunadras u ils chaschunaders èn insolvents, vegnan ils custs ch'ellas ed els stuessan surpigliar per mesiras ch'èn necessarias per examinar, per survegliar e per sanar lieus contaminads designads sco custs da perdita. Da quests custs da perdita vegnan   deducidas   las   cumpensaziuns   da   la   confederaziun.   Ils   custs   da   perdita restants   vegnan   surpigliads   mintgamai   per   la   mesadad   dal   chantun   e   da   las vischnancas da staziunament. * 3 … * 4 … *

5. Contaminaziuns dal terren

Evitar contaminaziuns fisicalas dal terren

Art.  50 1 Las   vischnancas   ordineschan,   en   il   rom   da   la   procedura   per   la   permissiun   da construcziun, mesiras per evitar la cumpressiun e l'erosiun dal terren e garanteschan in tractament adequat dal terren exchavà.

Ulteriuras mesiras

Art.  51 1 Per l'ordinaziun d'ulteriuras mesiras en connex cun il terren contaminà en il senn da la lescha federala7) è cumpetent il chantun.

2 Sche   questas   mesiras   provocheschan   grondas   restricziuns   da   la   proprietad,   èsi chaussa da la regenza d'ordinar quellas.

6. Cas da disturbi

Cumpetenza

Art.  52 1 Il   post   spezialisà   exequescha   las   prescripziuns   per   proteger   la   populaziun   e l'ambient da grevs donns en consequenza d'incaps, uschenavant ch'il dretg federal u chantunal na declera betg in auter organ per cumpetent. La regenza designescha in post d'annunzia.

2 Las   permissiuns   da   construcziun   per   manaschis   che   suttastattan   a   l'ordinaziun davart   la   protecziun   cunter   incaps   relevants   dovran   il   consentiment   dal   post spezialisà. Las pretensiuns e las cundiziuns dal post spezialisà ston vegnir integradas en la permissiun da construcziun avant che conceder la permissiun da construcziun.

7) CS 814.01

13

820.100

7. Giurisdicziun

Procedura da meds legals

Art.  53 1 Cunter disposiziuns dal post spezialisà che stattan en connex cun ina permissiun da construcziun po vegnir fatg recurs entaifer 30 dis tar la Dretgira superiura. * 2 Autras disposiziuns dal post spezialisà suttastattan al recurs administrativ tenor la lescha davart la giurisdicziun administrativa8). *

8. Disposiziuns penalas

Art.  54

Violaziun dal dretg chantunal 1. surpassaments

1 Tgi che violescha sapientivamain u per negligientscha questa lescha u relaschs e disposiziuns che sa basan sin quella, vegn chastià cun ina multa fin 100 000 francs. * 2 Sche la delinquenta u sch'il delinquent agescha or d'engurdientscha, n'è l'autoritad penala betg liada vi da la summa maximala da 100 000 francs.

3 L'emprova e la cumplicitad èn chastiablas.

2. applicaziun dal dretg penal administrativ da la confederaziun

Art.  55 1 Ils artitgels 6 e 7 da la lescha federala davart il dretg penal administrativ9)  valan tenor questa lescha sco acts chastiabels.

Autoritads cumpetentas

Art.  56 1 La persecuziun ed il giudicament dals delicts che vegnan numnads en la lescha federala è chaussa da las autoritads penalas ordinarias.

2 Per la persecuziun e per il giudicament dals surpassaments numnads en la lescha federala10)  sco   er   da   las   cuntravenziuns   tenor   l'artitgel   54   da   questa   lescha   è cumpetent il departament.

3 Las   vischnancas,   il   post   spezialisà   e   la   polizia   chantunala   èn   cumpetents   per incassar   multas   disciplinaras   tenor   la   legislaziun   federala   davart   las   multas disciplinaras11). * 4 La procedura sa drizza tenor la lescha federala davart las multas disciplinaras12). *

8) DG 370.100 9) CS 313.0 10) CS 814.01 11) CS 741.03; 741.031 12) CS 741.03

14

820.100

9. Disposiziuns finalas

Disposiziuns executivas

Art.  57 1 La regenza relascha las disposiziuns executivas necessarias tar questa lescha 13). Ella regla spezialmain las cumpetenzas e las proceduras, uschenavant che questa lescha na cuntegna naginas regulaziuns.

Aboliziun dal dretg vertent

Art.  58 1 Cun l'entrada en vigur da questa lescha vegn abolida la lescha per economisar ils ruments dals 24 da settember 198914).

Art.  59

Midada dal dretg vertent15)

Contracts vertents

Art.  59a * 1 Ils contracts da vischnancas e da corporaziuns per la gestiun da ruments davart l'export da ruments chasans combustibels en arderas extrachantunalas ch'èn vegnids fatgs avant il 1. da fanadur 2007 restan valaivels.

2 Ils contracts vertents na dastgan betg vegnir prolungads, uschia ch'els surpassan la durada fixada; er ina prolungaziun taciturna n'è betg permessa.

Art.  59b *

Disposiziuns transitoricas tar la midada dals 21 d'october 2019 1. termin e bloccada

1 Implants da tir existents ston ademplir las prescripziuns tenor l'artitgel 34a alinea 1 fin ils 31 da december 2020. Sch'els n'adempleschan betg questas prescripziuns, èn els bloccads tras lescha.

2 La   vischnanca   da   staziunament   procura   che   la   bloccada   vegnia   realisada   e controllada.

2. surpigliada dals custs

Art.  59c * 1 Sche la bloccada tenor l'artitgel 59b na vegn betg resguardada, ston ils custs da perdita   tenor   l'artitgel 49 alinea 2   vegnir   surpigliads   cumplainamain   da   las vischnancas da staziunament.

Adattaziun da relaschs communals

Art.  60 1 Ils relaschs communals ston vegnir adattads a las novas prescripziuns entaifer 5 onns suenter l'entrada en vigur da questa lescha.

13) DG 820.110 14) CUL 1989, 2207; CUL 1995, 3411 15) Las midadas dal dretg vertent na vegnan betg inditgadas.

15

820.100

Entrada en vigur

Art.  61 1 La   regenza   fixescha   il   termin   da   l'entrada   en   vigur   da   questa   lescha 16)  suenter l'approvaziun da las disposiziuns en il senn da l'artitgel 37 da la lescha federala17)

tras la confederaziun.

16) messa en vigur cun CR dals 13 d'avust 2002 per il 1. da settember 2002; approvada dal

DATEC, ils 5 da mars 2002

17) CS 814.01

16

Tabella da las modificaziuns - tenor conclus

Conclus 02-12-2001 21-12-2006 21-12-2006 21-12-2006 18-04-2007 11-12-2008 11-12-2008 11-12-2008 11-12-2008 11-12-2008 11-12-2008 11-12-2008 11-12-2008 11-12-2008 23-12-2010 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 31-08-2018 31-08-2018 21-10-2019 21-10-2019 21-10-2019 21-10-2019 14-06-2022

Entrada en vigur 01-09-2002 01-01-2007 01-01-2007 01-01-2007 01-01-2008 01-10-2009 01-10-2009 01-10-2009 01-10-2009 01-10-2009 01-10-2009 01-10-2009 01-10-2009 01-10-2009 01-01-2011 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2020 01-01-2020 01-04-2020 01-04-2020 01-04-2020 01-04-2020 01-01-2025

Element relasch Art. 53 al. 1 Art. 53 al. 2 Art. 53 al. 3 Art. 21 al. 4 Art. 31 Art. 31 al. 3 Art. 31 al. 4 Art. 32 Art. 32 al. 3 Art. 33 Art. 33 al. 3 Art. 33a Art. 59a Art. 54 al. 1 Art. 11a Art. 46 Art. 47 Art. 47 al. 1 Art. 47 al. 2 Art. 47 al. 3 Art. 49 al. 1 Art. 49 al. 2 Art. 49 al. 3 Art. 49 al. 4 Art. 56 al. 3 Art. 56 al. 4 Art. 34a Art. 49 al. 2 Art. 59b Art. 59c Art. 53 al. 1

Modificaziun emprima versiun midada midada aboliziun integraziun revisiun totala integraziun integraziun revisiun totala aboliziun revisiun totala integraziun integraziun integraziun midada integraziun aboliziun midada dal titel midada midada midada aboliziun midada aboliziun aboliziun integraziun integraziun integraziun midada integraziun integraziun midada

820.100

Publicaziun en la CUL - 2006, 3326 2006, 3326 2006, 3326 2007, 1628 - - - - - - - - - 2010, 2412 2014-031 2014-031 2014-031 2014-031 2014-031 2014-031 2014-031 2014-031 2014-031 2014-031 2019-029 2019-029 2020-007 2020-007 2020-007 2020-007 2023-008

17

820.100

Tabella da las modificaziuns - tenor element

Conclus 02-12-2001 18-11-2014 18-04-2007 11-12-2008 11-12-2008 11-12-2008 11-12-2008 11-12-2008 11-12-2008 11-12-2008 11-12-2008 21-10-2019 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 21-10-2019 18-11-2014 18-11-2014 21-12-2006 14-06-2022 21-12-2006 21-12-2006 23-12-2010 31-08-2018 31-08-2018 11-12-2008 21-10-2019 21-10-2019

Entrada en vigur 01-09-2002 01-01-2016 01-01-2008 01-10-2009 01-10-2009 01-10-2009 01-10-2009 01-10-2009 01-10-2009 01-10-2009 01-10-2009 01-04-2020 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-04-2020 01-01-2016 01-01-2016 01-01-2007 01-01-2025 01-01-2007 01-01-2007 01-01-2011 01-01-2020 01-01-2020 01-10-2009 01-04-2020 01-04-2020

Modificaziun emprima versiun integraziun integraziun revisiun totala integraziun integraziun revisiun totala aboliziun revisiun totala integraziun integraziun integraziun aboliziun midada dal titel midada midada midada aboliziun midada midada aboliziun aboliziun midada midada midada aboliziun midada integraziun integraziun integraziun integraziun integraziun

Publicaziun en la CUL - 2014-031 2007, 1628 - - - - - - - - 2020-007 2014-031 2014-031 2014-031 2014-031 2014-031 2014-031 2014-031 2020-007 2014-031 2014-031 2006, 3326 2023-008 2006, 3326 2006, 3326 2010, 2412 2019-029 2019-029 - 2020-007 2020-007

Element relasch Art. 11a Art. 21 al. 4 Art. 31 Art. 31 al. 3 Art. 31 al. 4 Art. 32 Art. 32 al. 3 Art. 33 Art. 33 al. 3 Art. 33a Art. 34a Art. 46 Art. 47 Art. 47 al. 1 Art. 47 al. 2 Art. 47 al. 3 Art. 49 al. 1 Art. 49 al. 2 Art. 49 al. 2 Art. 49 al. 3 Art. 49 al. 4 Art. 53 al. 1 Art. 53 al. 1 Art. 53 al. 2 Art. 53 al. 3 Art. 54 al. 1 Art. 56 al. 3 Art. 56 al. 4 Art. 59a Art. 59b Art. 59c

18